
ΑΠΟΦΑΣΕΙ Σ 

Αριθ. 31589 (1) 

Πρόγραμμα επιχορήγησης επιχ/σεων για την απασχόλη¬ 
ση ανέργων ηλικίας 18-60 ετών, έτους 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α785). 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α/6.11.2001). 

4. Τιςδιατάξειςτου Ν.Δ. 212/69 «ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

5. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

6. Τις διατάξειςτου άρθρου 29του Ν. 1262/82 «Γιατην 
παροχή κινήτρων ενίσχυσης της οικονομικής και περιφε¬ 


ρειακής ανάπτυξης της χώρας καιτροποποίηση συναφών 
διατάξεων» όπως τροποποιήθηκε με τα άρθρα 6 και 7 του 
Ν. 1836/89 και το άρθρο 6 του Ν. 2434/96. 

7. Την 2772/17.9.2002 απόφαση του Δ.Σ. του ΟΑΕΔ 
(αριθμ. συνεδρ. 36/17.9.2002) που μας υποβλήθηκε με το 
Β 120931/24.9.2002 έγγραφό του. 

8. Το γεγονός ότι από τις διατάξεις της παρούσας Κοι¬ 
νής Υπουργικής Απόφασης προκαλείται δαπάνη σε βά¬ 
ρος του Προγράμματος Δημοσίων Επενδύσεων και ως εκ 
τούτου εμπίπτει στις διατάξεις της παρ. 3 του άρθρου 22 
του Ν. 2362/95, αποφασίζουμε: 

Καταρτίζουμε πρόγραμμα επιχορήγησης ιδιωτικών επι¬ 
χειρήσεων, για την απασχόληση εικοσιπέντε χιλιάδων 
(25.000) ανέργων ηλικίας 18-60 ετών σε νέες θέσεις ερ¬ 
γασίας, οι οποίες είναι πρόσθετες εκείνων που τυχόν δη- 
μιουργούνται στο πλαίσιο επενδυτικού σχεδίου ενταγμέ- 
νου σε άλλο καθεστώς ενισχύσεων. 

Το πρόγραμμα υλοποιείται μέσω της κατανομής των 
επιχορηγούμενων θέσεων στις κατά τόπους Υπηρεσίες 
Απασχόλησης του ΟΑΕΔ, η οποία θα γίνει με απόφαση 
του Διοικητικού του Συμβουλίου, ύστερα από σχετική ει¬ 
σήγηση, με βάση: 

α) την εγγεγραμμένη ανεργία σε επίπεδα νομού και Υπη¬ 
ρεσίας υπολογιζόμενη σε συγκεκριμένη χρονική περίοδο. 

β) τη ζήτηση των επιχειρήσεων σε προηγούμενο πρό¬ 
γραμμα ΝΘΕ που ολοκληρώθηκε και 

γ) έρευνα εργατικού δυναμικού της ΕΣΥΕ σε περιφερει¬ 
ακό επίπεδο. 

Γιατην επίτευξη των στόχων του προγράμματος, ο ΟΑ¬ 
ΕΔ έχει τη δυνατότητα ανακατανομής των θέσεων αυτών. 

Οι αιτήσεις για υπαγωγή στο πρόγραμμα θα υποβλη¬ 
θούν εντός προθεσμίας, η οποία θα ορίζεται από σχετική 
προκήρυξη του ΟΑΕΔ και η οποία θα μπορεί να επανα¬ 
λαμβάνεται σε τακτά χρονικά διαστήματα, σε περίπτωση 
μη κάλυψης των θέσεων. 

1. ΠΡΟΤΕΡΑΙΟΤΗΤΕΣ ΣΤΗΝ ΚΑΛΥΨΗ ΤΩΝ ΘΕΣΕΩΝ 

Από τις 25.000 θέσεις: 

• τουλάχιστον 67% θα καλυφθεί στο πλαίσιο της πολιτι¬ 
κής πρόληψης της μακροχρόνιας ανεργίας και θα αφορά: 

- άνεργους-ες νέους και νέες ηλικίας 18-25 ετών, οι 
οποίοι-ες είναι εγγεγραμμένοι-ες άνεργοι-ες έως 6 μήνες 
στα μητρώα ανέργων του Ο.Α.Ε.Δ. 

- άνεργους-ες ηλικίας 26-60 ετών, οι οποίοι-ες είναι εγ- 
γεγραμμένοι-ες άνεργοι ες έως 12 μήνες στα μητρώα 
ανέργωντου Ο.Α.Ε.Δ. 

• έως 33% θα καλυφθεί στο πλαίσιο της πολιτικής κα¬ 
ταστολής της μακροχρόνιας ανεργίας και θα αφορά: 

- άνεργους-ες νέους και νέες 18-25 ετών, οι οποίοι-ες εί¬ 
ναι εγγεγραμμένοι-ες άνεργοι-ες τουλάχιστον 6 μήνες 
στα μητρώα ανέργων του Ο.Α.Ε.Δ 

- άνεργους-ες ηλικίας 26-60 ετών, οι οποίοι-ες είναι εγ- 
γεγραμμένοι-ες άνεργοι-εςτουλάχιστον 12 μήνες στα μη¬ 
τρώα ανέργων του Ο.Α.Ε.Δ. 

• το 60% θα καλυφθεί από γυναίκες 

• το 50% των θέσεων θα καλυφθεί από νέους ηλικίας 18 
έως 25 ετών. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

α. Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του Ν. 2190/94 όπως τροποποιήθηκε με τους νόμους 
2247/97 και 2527/99 και ισχύει σήμερα (ακόμη και αν εξαι¬ 
ρούνται ορισμένες κατηγορίες του προσωπικού τους από 
το Ν. 2190/94). 

β. Οι επιχ/σεις που λειτουργούν στους Νομούς Γρεβε- 
νών, Λάρισας, Φθιώτιδας, Ιωαννίνων, Άρτας, Θεσπρωτίας 
και Πρέβεζας όπου εφαρμόζεται πρόγραμμα Ολοκληρω¬ 
μένης Παρέμβασης. 

γ. Η Ε.Π.Α.Ε., οι Π.Α.Ε., οι Κ.Α.Ε. τα αθλητικά σωματεία 
(πλην αυτών των ΑΜΕΑ), οι πολιτικές οργανώσεις, τα κόμ¬ 
ματα, α νυχτερινά κέντρα, δισκοθήκες, πρακτορεία ΠΡΟ- 
ΠΟ, ΛΟΤΤΟ, λαχείων, πρακτορεία ιπποδρομιακών στοιχη¬ 
μάτων, αίθουσες ψυχαγωγίας και εκμετάλλευσης ψυχα¬ 
γωγικών και ηλεκτρονικών παιχνιδιών τυχερού 
χαρακτήρα, τα λούνα-παρκ, τα φροντιστήρια και τα εκπαι¬ 
δευτικά ιδρύματα για τις ειδικότητες του εκπαιδευτικού 
προσωπικού, επιχειρήσεις που λειτουργούν αποκλειστικά 
και μόνο βραδινές ώρες (από 10:00 μ.μ. έως 6:00 π.μ.). 

δ. Οι εταιρείες προσωρινής απασχόλησης (αρθ. 20 Ν. 
2956/2001). 

ε. Ατομικές επιχειρήσεις για άτομα που είναι σύζυγοι ή 
συνδέονται με α' βαθμού συγγένειας εξ’ αίματος ή εξ’ αγ¬ 
χιστείας με τον επιχειρηματία. 

στ. Οι Ο.Ε., Ε.Ε., Α.Ε., και Ε.Π.Ε. για τους ομόρρυθ- 
μους εταίρους στις Ο.Ε. και Ε.Ε., για τα μέλη του Δ.Σ. στις 
Α.Ε., για τους εταίρους της Ε.Π.Ε. 

ζ. Οι σύζυγοι και οι συγγενείς α’ βαθμού εξ’ αίματος ή εξ’ 
αγχιστείας των ομορρύθμων εταίρων στις Ο.Ε. και Ε.Ε., 
των εταίρων της Ε.Π.Ε. και των μελώντουΔ.Σ. στιςΑ.Ε. 

η. Οι συνεταιρισμοί για τα μέλη τους. 

3. ΕΠΙΧΕΙΡΗΣΕΙΣ ΔΕΝ ΜΠΟΡΟΥΝ ΝΑ ΕΠΙΧΟΡΗΓΗ¬ 
ΘΟΥΝ: 

• Για άτομα που κατά το τελευταίο 12μηνο πριν από την 
ημερομηνία κατάθεσης της αίτησης είχαν απασχοληθεί 
στην ίδια επιχείρηση. 

• Για άτομα που τοποθετούνται αναγκαστικά με τις δια¬ 
τάξεις του Ν. 2643/98. 

• Επιχειρήσεις που μεταβιβάστηκαν ή άλλαξαν νομική 
μορφή ή διαλύθηκαν και επαναλειτούργησαν στον ίδιο ή 
σ’ άλλο χώρο με το αυτό αντικείμενο δραστηριότητας, 
μπορούν να επιχορηγηθούν μόνο για όσο επιπλέον προ¬ 
σωπικό προσλάβουν πέραν αυτού που απασχολήθηκε 
στην προηγούμενη επιχείρηση κατά το τελευταίο εξάμη¬ 
νο που προηγείται της ημερομηνίας υποβολής της αίτη¬ 
σης, τηρουμένου του ποσοστού ένταξης της παρ. 5 εδ. 5. 

4. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΥΠΑΓΩΓΗΣ 

Α. Όσον αφορά στις επιχειρήσεις, για να έχουν δικαίω¬ 
μα υπαγωγής στο πρόγραμμα θα πρέπει: 


• Να μην έχουν μείωση προσωπικού από απόλυση ή 
από οικειοθελή αποχώρηση, χωρίς αντικατάσταση μέσα 
στη χρονική διάρκεια των έξι (6) μηνών που προηγείται 
της ημερομηνίας υποβολής αίτησης. 

• Να έχουν φορολογική και ασφαλιστική ενημερότητα. 

Εφόσον πληρούνται οι ως άνω προϋποθέσεις, τότε δύ- 

νανται: 

• να υποβάλλουν σχετική αίτηση με τα αντίστοιχα δι- 
καιολογητικά στις κατά τόπους αρμόδιες υπηρεσίες του 
ΟΑΕΔ, εντός προθεσμίας, που θα ορίζεται από σχετική 
προκήρυξη του Οργανισμού. 

Β. Όσον αφορά στους άνεργους: 

• να έχουν την ιδιότητα του άνεργου και να διαθέτουν 
δελτίο ανεργίας σε ισχύ, τουλάχιστον ένα (1) μήνα πριν 
την έκδοση της παρούσας. 

• να έχουν την ελληνική υπηκοότητα ή την υπηκοότητα 
άλλου κράτους μέλους της ΕΕ ή να είναι ομογενείς που 
έχουν δικαίωμα διαμονής και απασχόλησης στη χώρα 
μας. 

• Να έχουν προταθεί στην επιχείρηση από τις Υπηρε¬ 
σίες Απασχόλησης του ΟΑΕΔ. 

5. ΜΟΡΙΟΔΟΤΗΣΗ ΓΙΑ ΕΝΤΑΞΗ ΣΤΟ ΠΡΟΓΡΑΜΜΑ 

α) Επιχειρήσεις που έχουν αυξήσει το προσωπικό τους 
τατρία τελευταία χρόνια, αφαιρουμένου του προσωπικού 
που εντάχθηκε την τελευταία τριετία σε πρόγραμμα 
Ν.Θ.Ε. ή προσλήφθηκε λόγω συμμετοχής της επιχείρη¬ 
σης σε επενδυτικό σχέδιο (καθαρή αύξηση). 

Το ποσοστό αύξησης του προσωπικού επί τον συντελε¬ 
στή βαρύτητας 45%. 

β) Επιχειρήσεις που έχουν διατηρήσει τις επιδοτούμε¬ 
νες θέσεις εργασίας, που δημιουργήθηκαν τα τρία τελευ¬ 
ταία χρόνια στα πλαίσια του προγράμματος ΝΘΕ. 

Το ποσοστό διατήρησης των ΝΘΕ την τελευταία τριετία 
επί τον συντελεστή βαρύτητας 25%. 

γ) Επιχειρήσεις που έχουν προσλάβει άτομα που απέ¬ 
κτησαν εργασιακή εμπειρία, κατόπιν υπαγωγής των επι¬ 
χειρήσεων στο πρόγραμμα Βίαρθ. 

Το ποσοστό διατήρησης των ασκούμενων 5ΤΑΘΕ επί 
τον συντελεστή βαρύτητας 20%. 

δ) Επιχειρήσεις που έχουν προσφέρει θέσεις πρακτικής 
άσκησης, τουλάχιστον ενός εκπαιδευτικού εξαμήνου, 
στα πλαίσια του προγράμματος Μαθητείαςτου ΟΑΕΔ την 
τελευταία πενταετία. 

Το ποσοστό διατήρησης των θέσεων πρακτικής άσκη¬ 
σης επί τον συντελεστή βαρύτητας 10%. 

ε) Επιχειρήσεις που έχουν διατηρήσει τον αριθμό των 
απασχολουμένων τους κατά την τελευταία τριετία. 

Μόρια 3 

• Σε περίπτωση ισοβαθμίας, προηγούνται οι επιχειρή¬ 
σεις με το μικρότερο αριθμό απασχολο υμένων. 

• Τα αποτελέσματα της μοριοδότησης των επιχειρήσε¬ 
ων θα ελεγχθούν και στη συνέχεια θα αξιολογηθούν από 
Επιτροπή, τα μέλη της οποίας θα οριστούν με απόφαση 
του Διοικητή του ΟΑΕΔ. 

6. ΔΙΑΔΙΚΑΣΙΑ ΥΠΑΓΩΓΗΣ 

α) Η υπόδειξη των ανέργων στις επιχειρήσεις γίνεται 
υποχρεωτικά από τις αρμόδιες Υπηρεσίες του ΟΑΕΔ. 

β) Μετά τη μοριοδότηση των επιχειρήσεων, οι αρμόδιες 
Υπηρεσίες με έγγραφό τους (προέγκριση υπαγωγής), θα 
ενημερώσουν τις επιχειρήσεις ότι μπορούν να συμμετά- 
σχουν στο πρόγραμμα. 

γ) Η εγκριτική απόφαση εκδίδεται μετά την πρόσληψη 

του τελευταίου επιχορηγούμενου μισθωτού, η οποία πρέ¬ 
πει να γίνει το αργότερο μέσα σε δύο μήνες από την προ¬ 
έγκριση υπαγωγής της επιχείρησης στο πρόγραμμα, ενώ 
η επιχορήγηση αρχίζει από την ημερομηνία πρόσληψης 
κάθε μισθωτού. 

δ) Για την έκδοση των σχετικών εγκριτικών αποφάσεων 
οι επιχειρήσεις υποβάλλουν, το αργότερο μέσα σε 15 
ημέρες μετάτηνημερομηνίαπρόσληψης, φωτοτυπημένα 
αντίγραφα των αναγγελιών πρόσληψης που έκαναν στο 
πλαίσιο του προγράμματος. 

ε) Οι επιχειρήσεις που πληρούν τις τυπικές προϋποθέ¬ 
σεις και έχει γίνει η αξιολόγησή τους δύνανται να εντα¬ 
χθούν στο πρόγραμμα Ν.Θ.Ε. 2003 και να προσλάβουν 
επιχορηγούμενα άτομα σύμφωνα με τον παρακάτω πίνα¬ 
κα: 


Πλήθος επιχορηγούμενων θέσεων ανά επιχείρηση, 
σύμφωνα με το απασχολούμενο τακτικό προσωπικό τους 
Πλήθος απασχολούμενου τακτικού 


προσωπικού επιχειρήσεων 
(προσωπικό με συμβάσεις αορίστου χρόνου 

0-10 

11-50 

51-250 

251 + 

Ποσοστό επί των απασχολούμενων 

30% 

25% 

15% 

10% 

Ελάχιστο όριο επιχορηγούμενων θέσεων 

2 

3 

13 

30 

Μέγιστο όριο επιχορηγούμενων θέσεων 

3 

13 

30 

50 


Το «ελάχιστο όριο επιχορηγούμενων θέσεων» αποτελεί 
δυνατότητα και όχι υποχρέωση της επιχείρησης, αφού η 
επιχείρηση μπορεί να αιτηθεί μικρότερο πλήθος θέσεων 
από αυτό. 

7. ΠΟΣΟ ΚΑΙ ΔΙΑΡΚΕΙΑ ΤΗΣ ΕΠΙΧΟΡΗΓΗΣΗΣ 

• Το ποσό της επιχορήγησης για κάθε νέα θέση πλή¬ 
ρους απασχόλησης ορίζεται σε 14,70 ΕΥΡΩ ημερησίως. 
Σε περίπτωση που μισθωτός απασχολείται με καθεστώς 
μερικής απασχόλησης από 4 ώρες και άνω ημερησίως, το 
ποσό επιχορήγησης ανέρχεται στο ήμισυ του ποσού που 
αντιστοιχεί σε κάθε ημέρα πλήρους απασχόλησης. 

• Η διάρκεια της επιχορήγησης για κάθε επιχείρηση 
που εντάσσεται στο πρόγραμμα είναι δώδεκα (12) μήνες 

• Μετά τη λήξη της επιχορήγησης η επιχείρηση δε¬ 
σμεύεται να διατηρήσει το προσωπικό της (επιχορηγού¬ 
μενο και μη) τουλάχιστον για έξι (6) μήνες ακόμη. 

8. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - 
ΔΕΣΜΕΥΣΕΙΣ 

α) Οι επιχειρήσεις υποχρεούνταιναδιατηρήσουντις θέ¬ 
σεις εργασίας (επιχορηγούμενες και μη) καθ’ όλη τη διάρ¬ 
κεια του προγράμματος (18 μήνες). 

Σε περίπτωση που διαπιστωθεί μείωση (απόλυση ή οι- 
κειοθελής αποχώρηση) του προσωπικού της επιχείρησης 
και εφόσον δεν υπάρξει αντίστοιχη αντικατάσταση μέσα 
σε τριάντα (30) ημέρες, το πρόγραμμα διακόπτεται κατά 
τόσες θέσεις εργασίας όσες μειώθηκε το προσωπικό και 
επιστρέφεταιτο αναλογούνποσό επιχορήγησης, σύμφω¬ 
να με τους όρους της παρούσας Υ.Α. 

β) Δεν επιτρέπεται η μεταφορά προσωπικού από Υπο¬ 
κατάστημα σε άλλο Υποκατάστημα της επιχείρησης. 

γ) Οι επιχειρήσεις δεν δεσμεύονται από την παραπάνω 
διάταξη για άτομα που έχουν προσλάβει σύμφωνα με 
προγράμματα Ειδικών Κοινωνικών Ομάδων, σε περίπτω¬ 
ση που αυτά αποχώρησαν οικειοθελώς είτε κατά το εξά¬ 
μηνο πριν την ημερομηνία υποβολής της αίτησης της επι¬ 
χείρησης για συμμετοχή της στο πρόγραμμα είτε κατά τη 
διάρκεια του προγράμματος. 

9. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρων ή προ¬ 
ϋποθέσεων, μετά από οποιαδήποτε πληρωμή ποσού της 


επιχορήγησης εφαρμόζονται οι διατάξεις των παρ. 7 και 8 
του άρθρου 29 του Ν. 1262/82, όπως συμπληρώθηκε από 
τα άρθρα 6 και 7 του Ν. 1836/89 και η επιχορήγηση διακό¬ 
πτεται με επιστροφή του αναλογούντος ποσού, σύμφωνα 
και με την 2007892/461/1998 Κοινή Απόφαση περί «Ανα- 
κτήσεως Αχρεωστήτως ή παρανόμως καταβληθέντων πο¬ 
σών από εθνικούς πόρους ή πόρους της Ευρωπαϊκής Ένω¬ 
σης στα πλαίσια της υλοποίησης κοινοτικών πολιτικών». 

Ειδικότερα: «Ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη διακο¬ 
πή της επιχορήγησης με επιστροφή του αναλογούντος 
ποσού που αντιστοιχεί στο υπόλοιπο χρονικό διάστημα 
του συνολικού χρόνου απασχόλησης με καταβολή εφά¬ 
παξ εντός 15 ημερών από την κοινοποίηση της απόφασης 
στον ενδιαφερόμενο. Εφόσον δεν επιστραφεί εμπρόθε¬ 
σμα το αναλογούν ποσό που αναζητείται, συντάσσεται με¬ 
τά από απόφαση του Δ.Σ του Οργανισμού ή του Οργάνου 
που αυτό ορίζει, Πράξη Βεβαίωσης Οφειλής και αποστέλ- 
λεται στην αρμόδια Δ. Ο. Υ για βεβαίωση και είσπραξή του». 

10. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει στο πρόγραμμα επι¬ 
χειρήσεων (ΝΘΕ) θα επιλύεται με απόφαση Ειδικής Επι¬ 
τροπής. Η Ειδική Επιτροπή, έργο της οποίας θα αποτελέ- 
σει η εξέταση ενστάσεων, συγκροτείται με απόφαση του 
Υπουργού Εργασίας και Κοινωνικών Ασφαλίσεων και 
απαρτίζεται από: 

1. έναν εκπρόσωπο του Υπουργείου Εργασίας και Κοι¬ 
νωνικών Ασφαλίσεων 

2. δύο εκπροσώπους του ΟΑΕΔ που υποδεικνύονται 
από το Διοικητή 

3. έναν εκπρόσωπο που υποδεικνύεται από τη ΓΣΕΕ 

4. έναν εκπρόσωπο που υποδεικνύεται από κοινού από 
τις εργοδοτικές οργανώσεις (ΣΕΒ, ΓΣΕΒΕΕ, Ε.Σ.Ε.Ε). Σε 
περίπτωση ασυμφωνίας των εργοδοτικών οργανώσεων 
υποβάλλουν και οι τρεις πρόταση και ορίζεται από τον 
Υπουργό Εργασίας και Κοινωνικών Ασφαλίσεων ένας εκ 
των προτεινομένων. Η ένσταση θα υποβάλλεται στη Διοί¬ 
κηση του ΟΑΕΔ μέσω της υπηρεσίας, στην οποία έχει κα¬ 
τατεθεί η αίτηση για ένταξη της επιχείρησης στο πρό¬ 
γραμμα μέσα σε (30) ημέρες από την κοινοποίηση της 
απόρριψης του αιτήματος από την υπηρεσία ή της απορ¬ 
ριπτικής απόφασης. 

11. ΣΥΣΤΗΜΑ ΠΑΡΑΚΟΛΟΥΘΗΣΗΣ, ΕΛΕΓΧΟΥ ΚΑΙ ΔΙΑ¬ 
ΧΕΙΡΙΣΗΣ ΤΟΥ ΠΡΟΓΡΑΜΜΑΤΟΣ 

Α. Η αρμόδια Υπηρεσία του ΟΑΕΔ υποχρεούται να 
πραγματοποιεί επιτόπιους ελέγχους απαραίτητα πριντην 
καταβολή της πρώτης επιχορήγησης, καθώς και μία φο¬ 
ρά τουλάχιστον ανά εξάμηνο για τη διαπίστωση της τή¬ 
ρησης των όρωντου προγράμματος. Γιατους επιτόπιους 
ελέγχους που πραγματοποιούνται κατά τη διάρκεια υλο¬ 
ποίησης του προγράμματος, η αρμόδια Υπηρεσία του 
ΟΑΕΔ συντάσσει σχετικές εκθέσεις τις οποίες διατηρεί 
στο φάκελο της επιχείρησης και στις οποίες καταγράφο¬ 
νται με λεπτομέρεια αν τηρούνται οι όροι ένταξης στο 
πρόγραμμα. Αντίγραφο της έκθεσης παραδίδεται στην 
επιχείρηση. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για: 

• Την πιστή τήρηση των Εθνικών και Κοινοτικών Κανό¬ 
νων στα πλαίσια των οποίων λειτουργεί το πρόγραμμα. 

• Την πρόληψη ή την εξακρίβωση τυχόν παραβάσεων, 
καθώς και την επιβολή κυρώσεων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β. Οι ελεγχόμενες επιχειρήσεις υποχρεούνται: 

• Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

• Να τηρούν τα αποδεικτικά στοιχεία και σχετικά έγ¬ 
γραφα με την υπαγωγή τους στο πρόγραμμα τουλάχι¬ 
στον για τρία (3) χρόνια από την αποπληρωμή του προ¬ 
γράμματος. 

Γ. Για τον έλεγχο των όρων υλοποίησης και την επίτευ¬ 
ξη των στόχων του προγράμματος, ο ΟΑΕΔ: 

1. Τηρεί ξεχωριστό φάκελο για κάθε επιχείρηση που 
εντάσσεται στο πρόγραμμα. Ο φάκελος αυτός διατηρεί¬ 
ται στις Υπηρεσίες Απασχόλησης του ΟΑΕΔ και περιλαμ¬ 
βάνει όλα τα στοιχεία που αφορούν τη σχέση της επιχεί¬ 
ρησης με το πρόγραμμα, ξεκινώντας από την αίτηση και 
μέχρι τη λήξη του χρόνου διατήρησης του προσωπικού 
(δικαιολογητικά υπαγωγής και καταβολής της επιχορή¬ 
γησης, πρωτότυπα παραστατικά δαπανών τόσο της ανα- 
δόχου επιχείρησης όσο και της Υπηρεσίας που καταβάλ¬ 
λει την επιχορήγηση, διοικητικές πράξεις της Υπηρεσίας 
όπως εγκριτικές αποφάσεις, αποφάσεις έναντι πιθανών 
ενστάσεων, εκθέσεις ελέγχων κ.λ.π.). 

2. Αναπτύσσει και τηρεί Μητρώο επιχορηγουμένων επι¬ 
χειρήσεων του οποίου οι ελάχιστες απαιτήσεις αφορούν 
στην αποτύπωση των κάτωθι χαρακτηριστικών ανά επιχο¬ 
ρηγούμενη επιχείρηση: 

• Την Υπουργική Απόφαση στο πλαίσιο της οποίας επι¬ 
χορηγείται, 

• επωνυμία, διεύθυνση, ΑΦΜ καιΔΟΥ, 

• μέγεθος (πλήθος απασχολούμενων) και οικονομική 
δραστηριότητα, 

• πλήθος θέσεων για τις οποίες επιχορηγείται βάσει 
του προγράμματος και ανάλυση των ωφελούμενων άνερ¬ 
γων που προσέλαβε στο πλαίσιο αυτό κατά φύλο, ηλικία, 
διάρκεια ανεργίας και ειδικότητα με την οποία απασχο¬ 
λούνται, 

• μηνιαίες μισθοδοτικές καταστάσεις με επιμερισμό 
των μισθωτών για τους οποίους επιχορηγούνται βάσει 
του προγράμματος, 

• συνολικό ποσό με το οποίο επιχορηγούνται στο πλαί¬ 
σιο του προγράμματος, καθώς και ανάλυση των δόσεων 
με τις οποίες καταβάλλεται η επιχορήγηση κατά ημερο¬ 
μηνία, 

• εκθέσεις πραγματοποιηθέντων ελέγχων. 

Δ. Η οικονομική διαχείριση του προγράμματος διενερ- 
γείται, στην Υπηρεσία υλοποίησης του προγράμματος, 
μέσω ξεχωριστής λογιστικής μερίδας στην οποία κατα- 
χωρούνται, διακριτά για κάθε επιχορηγούμενη επιχείρη¬ 
ση, όλες οι πληρωμές που πραγματοποιούνται με τα δια¬ 
κριτικά χαρακτηριστικά των αντίστοιχων παραστατικών 
τους (ημερομηνία, είδος και αριθμός παραστατικού, κα¬ 
τηγορία, ποσό και αιτιολογία δαπάνης). 

12. ΕΛΕΓΚΤΙΚΑ ΟΡΓΑΝΑ 

Έλεγχοι στα διάφορα στάδια υλοποίησης του προ¬ 
γράμματος πραγματοποιούνται από: 

• Υπαλλήλους του ΟΑΕΔ, σύμφωνα με τα οριζόμενα 
στην Κοινή Υπουργική Απόφαση 2/34255/0022/ 6.6.2001. 

• Ελεγκτικά Όργανα που αναφέρονται, κατ’ εφαρμογή 
του Ν. 2860/14.11.2000, στο Ε.Π. «Απασχόληση και Επαγ¬ 
γελματική Κατάρτιση». 

• Αρμόδιους υπαλλήλους της Εδικής Υπηρεσίας Δια¬ 
χείρισης Επιχειρησιακού προγράμματος «Απασχόληση 
και Επαγγελματική Κατάρτιση», σύμφωνα με την 8267/ 
14.12.2000 ΚΥΑ. 


13. ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ 

Ο προϋπολογισμός του προγράμματος ανέρχεται σε 
110.051.354 € και εγγράφεται στο Π.Δ.Ε. του Υπουργεί¬ 
ου Εργασίας και Κοινωνικών Ασφαλίσεων, ΣΑΕ 034/3, έρ¬ 
γο 2002 ΣΕ 03430503 «Πρόγραμμα Επιχορήγησης επιχει¬ 
ρήσεων για την απασχόληση ανέργων, νέες θέσεις εργα¬ 
σίας έτους 2003 (ΟΑΕΔ)» 

Η ανωτέρω δαπάνη επιμερίζεται ως εξής: 

• έτος 2003 ποσό 82.687.500 € και 

• έτος 2004 ποσό 27.363.854 € . 

Ο κωδικός προϋπολογισμού στον οποίο χρεώνονται οι 
ανωτέρω δαπάνες του προγράμματος είναι 2793 Β1. 

Οι χρηματορροές του προγράμματος γίνονται σύμφω¬ 
να με τη διαδικασία που περιγράφεται, βάσει του Ν. 2860/ 
14.11.2000, στο Ε.Π. «Απασχόληση και Επαγγελματική 
Κατάρτιση». 

14. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Οι λεπτομέρειες εφαρμογής του προγράμματος θα ορι- 

σθούν με εγκύκλιο του ΟΑΕΔ, η οποία θατύχει δημοσιότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2002 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΔΗΜ. ΡΕΠΠΑΣ 

-♦- 

Αριθ. 31590 (2) 

Πρόγραμμα επιχορήγησης νέων ελεύθερων 
επαγγελματιών 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α785). 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τιςδιατάξειςτου Ν.Δ. 212/69«ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ258/Α/6.11.2001). 

5. Τις διατάξειςτου Π.Δ. 245/86 (ΦΕΚ 117/Α') καθώς και 
την 3127/ 20.10.97 γνωμοδότηση της Νομικής Υπηρεσίας 
του ΟΑΕΔ σχετικά με την επιχορήγηση ελευθερίων επαγ¬ 
γελμάτων. 

6. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

7. Τις διατάξειςτου άρθρου 29του Ν. 1262/82 «Γιατην 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συνα¬ 
φών διατάξεων» όπως τροποποιήθηκε με τα άρθρα 6 και 
7 του Ν. 1836/89 και το άρθρο 6 του Ν. 2434/96. 

8. Την 2771/17.9.2002 απόφαση του Δ.Σ. του ΟΑΕΔ 
(αριθμ. συνεδρίασης 36/17.9.2002) που μας υποβλήθηκε 
με το Β 120930/24.9.2002 έγγραφό του. 

9. Την Ε (2001) 38/9.3.2001 απόφαση της Ευρωπαϊκής 
Επιτροπής περί έγκρισης του Ε.Π. «ΑΠΑΣΧΟΛΗΣΗ ΚΑΙ 
ΕΠΑΓΓΕΛΜΑΤΙΚΗ ΚΑΤΑΡΤΙΣΗ». 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

10. Το γεγονός ότι από τις διατάξεις της παρούσας Κοι¬ 
νής Υπουργικής Απόφασης προκαλείται δαπάνη σε βά¬ 
ρος του Προγράμματος Δημοσίων Επενδύσεων και ως εκ 
τούτου εμπίπτει στις διατάξεις της παρ. 3 του άρθρου 22 
του Ν. 2362/95, αποφασίζουμε: 

Καταρτίζουμε Πρόγραμμα επιχορήγησης δέκα χιλιά¬ 
δων (10.000) νέων ελευθέρων επαγγελματιών ηλικίας 18- 
60 ετών, οι οποίοι θα κατανεμηθούν σε Τοπικό επίπεδο 
ανάλογα με τις ανάγκες της κάθε περιοχής και σύμφωνα 
με προτεραιότητες της πολιτικής απασχόλησης, με δυνα¬ 
τότητα ανακατανομής των θέσεων, για επίτευξη των στό- 
χωντου προγράμματος με απόφαση του Διοικητικού Συμ¬ 
βουλίου του ΟΑΕΔ. 

Στόχος του προγράμματος είναι η ενθάρρυνση, μέσω 
της οικονομικής ενίσχυσης, των ανέργων που αποφασί¬ 
ζουν να δημιουργήσουν τη δική τους μικρή επιχείρηση. 
Για την επίτευξη του σκοπού του προγράμματος ,οι εν¬ 
διαφερόμενοι άνεργοι δύνανται, αν αυτό κρίνεται ανα¬ 
γκαίο, να υπαχθούν, για να ενισχυθούν, μετά την αξιολό¬ 
γηση τους μέσω της εξατομικευμένης προσέγγισης, σε 
προγράμματα βραχυχρόνιας κατάρτισης. 

Οι αιτήσεις για υπαγωγή στο πρόγραμμα θα υποβλη¬ 
θούν εντός προθεσμίας ,η οποία θα ορίζεται από σχετική 
προκήρυξη του ΟΑΕΔ. 

1. ΠΡΟΤΕΡΑΙΟΤΗΤΕΣ ΚΑΙ ΔΙΚΑΙΟΥΧΟΙ ΤΟΥ ΠΡΟΓΡΑΜ¬ 
ΜΑΤΟΣ 

Από τις 10.000 θέσεις: 

• ποσοστό τουλάχιστον 67% του προγράμματος θα κα¬ 
λυφθεί στο πλαίσιο της πολιτικής πρόληψης της μακρο¬ 
χρόνιας ανεργίας και θα αφορά: 

- Ανέργους νέους και νέες ηλικίας 18-25 ετών οι οποίοι 
είναι εγγεγραμμένοι άνεργοι έως 6 μήνες στα μητρώα 
ανέργων του Ο.Α.Ε.Δ. 

- Άνεργους -ες ηλικίας 26-60 ετών οι οποίοι είναι εγγε¬ 
γραμμένοι άνεργοι έως 12 μήνες στα μητρώα ανέργων 
του Ο.Α.Ε.Δ. 

• ποσοστό μέχρι 33% θα καλυφθεί στο πλαίσιο της πο¬ 
λιτικής καταστολής της μακροχρόνιας ανεργίας και θα 
αφορά: 

- Άνεργους νέους και νέες 18-25 ετών οι οποίοι είναι εγ¬ 
γεγραμμένοι άνεργοι τουλάχιστον 6 μήνες στα μητρώα 
ανέργων του Ο.Α.Ε.Δ 

- Άνεργους-ες ηλικίας 26-60 ετών οι οποίοι είναι εγγε¬ 
γραμμένοι άνεργοι τουλάχιστον 12 μήνες στα μητρώα 
ανέργων του Ο.Α.Ε.Δ. 

• Θα τηρηθεί προτεραιότητα στην κάλυψη ως εξής: 

- ποσοστό 60% των θέσεων θα καλυφθούν από γυναίκες 

- ποσοστό 50% από νέους-ες ηλικίας 18-25 ετών. 

1 Δύνανται να υπαχθούν στο πρόγραμμα μέχρι και τρία 
(3) μέλη εταιρειών: 

- Ομορρύθμων (Ο.Ε) 

- Ετερορρύθμων (Ε.Ε), μόνο για τα ομόρρυθμα μέλη 
τους 

- ΕΠΕ, με την προϋπόθεση ότι έκαστος υποψήφιος για 
ένταξη στο πρόγραμμα μετέχει τουλάχιστον με ποσοστό 
25% στο εταιρικό κεφάλαιο. 

- Αστικών μη κερδοσκοπικών εταιριών. 

• Μέλη Συνεταιρισμών θα μπορούν να εντάσσονται μέ¬ 
χρι και πέντε (5) άτομα. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

• Οι ιατροί, οδοντίατροι, κτηνίατροι, δικηγόροι, συμβο¬ 
λαιογράφοι, αρχιτέκτονες, μηχανικοί Α.Ε.Ι, Τ.Ε.Ι εφόσον 


δημιουργούν επιχείρηση Παροχής Υπηρεσιών εντασσό¬ 
μενη στα ελευθέρια επαγγέλματα κατά κύρια ειδικότητα 
ή συναφή με την ειδικότητά τους. 

• Όσοι απασχοληθούν με την εκμετάλλευση επιβατι¬ 
κού δημοσίας χρήσεως (ΤΑΧΙ) 

• Όσοι δημιουργούν εποχιακές επιχειρήσεις , εργα¬ 
στήρια ή κέντρα ελευθέρων σπουδών, τυχερά, ψυχαγω¬ 
γικά ή ηλεκτρονικά παιχνίδια, πρακτορεία ΠΡΟΠΟ, ΛΟΤ¬ 
ΤΟ, λαχείων και συναφή αυτών, κυλικεία σχολείων καθώς 
και επιχειρήσεις που λειτουργούν αποκλειστικά και μόνο 
τις βραδινές ώρες (10 μ.μ. - 6π.μ.). 

• Ανώνυμες Εταιρείες (Α.Ε) 

• Όσοι δημιουργούν επιχείρηση που έχει το ίδιο αντι¬ 
κείμενο δραστηριότητας με επιχείρηση που λειτουργεί 
στον ίδιο χώρο από άλλο επαγγελματία κατά την ημερο¬ 
μηνία υποβολής της αίτησης εκδήλωσης ενδιαφέροντος, 
εκτός των περιπτώσεων στις οποίες ο προηγούμενος 
ιδιοκτήτης συνταξιοδοτήθηκε ή απεβίωσε. 

• Οι άνεργες-οι που ζητούν να ενταχθούν στο πρό¬ 
γραμμα Ν.Ε.Ε με δραστηριότητα όμοια με αυτή που είχε 
επιχ/ση η οποία διέκοψε τη λειτουργία της και ανήκε σε 
συγγενικό τους πρόσωπο εξ αίματος ή αγχιστείας Α' Βαθ¬ 
μού ή οι σύζυγοί τους κατά τους τελευταίους δώδεκα μή¬ 
νες πριν την έναρξη της επιχείρησης τους εκτός των πε¬ 
ριπτώσεων στις οποίες ο προηγούμενος ιδιοκτήτης συ- 
νταξιοδοτήθηκε ή απεβίωσε. 

• Οι άνεργοι που είχαν άλλη επιχείρηση κατά τους τε¬ 
λευταίους (6) μήνες από την νέα έναρξη επιτηδεύματος 
καθώς και αυτοί που έχουν επιχορηγηθεί στο παρελθόν, 
ανεξάρτητα χρονικής περιόδου, από το Πρόγραμμα των 
Νέων Ελευθέρων Επαγγελματιών. 

• Οι άνεργες-οι που σχεδιάζουν τη δημιουργία νέας 
επιχείρησης στους Νομούς Άρτας, Γρεβενών, Ιωαννίνων, 
Πρέβεζας, Θεσπρωτίας, Λάρισας και Φθιώτιδας όπου 
υλοποιούνται προγράμματα Ολοκληρωμένης Παρέμβα¬ 
σης. 

• Οι επιχειρήσεις εκείνες που έχουν σύνθετο αντικείμε¬ 
νο δραστηριότητας και το ένα εξ’ αυτών περιλαμβάνεται 
στις εξαιρέσεις. 

3. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΥΠΑΓΩΓΗΣ 

Η διαδικασία, με χρονική σειρά, καθώς και οι προϋπο¬ 
θέσεις υπαγωγής των ενδιαφερομένων στο πρόγραμμα 
είναι οι εξής: 

1. Να έχουν την ιδιότητα του άνεργου και να διαθέτουν 
Δελτίο Ανεργίας σε ισχύ τουλάχιστον ένα (1) μήνα πριν 
από την έκδοση της παρούσας. Η υποχρέωση αυτή δια¬ 
τηρείται μέχρι την ημερομηνία έναρξης της δραστηριό¬ 
τητας τους. 

2. Να έχουν συμπληρώσειτο τυποποιημένο έντυπο εξα- 
τομικευμένης παρέμβασης, το οποίο θα είναι υπογεγραμ¬ 
μένο από τον εργασιακό σύμβουλο και τους ίδιους. 

3. Να έχουν υποβάλει τυποποιημένη «αίτηση εκδήλω¬ 
σης ενδιαφέροντος» για υπαγωγή τους στο πρόγραμμα 
στην οποία θα περιγράφουν το σχέδιό τους για δημιουρ¬ 
γία νέας επιχείρησης και στο οποίο θα αναγράφεται ο τό¬ 
πος λειτουργίας της επιχείρησης και η αρμόδια Υπηρεσία 
ΟΑΕΔ της περιοχής. Η αίτηση πρέπει να συνοδεύεται από 
Υπεύθυνη Δήλωση του Ν. 1599/86, θεωρημένη για το γνή¬ 
σιο της υπογραφής τους, στην οποία θα δηλώνουν ότι 
γνωρίζουν και αποδέχονται τη διαδικασία και τους όρους 
ένταξης και συμμετοχής τους στο πρόγραμμα, καθώς και 
από νόμιμα έγγραφα βάσει των οποίων θα προκύπτουν 
ότι: 

4. έχουντην Ελληνική υπηκοότητα ή την υπηκοότητα άλ¬ 
λου Κράτους- Μέλους της Ε.Ε ή είναι ομογενείς που έχουν 
δικαίωμα διαμονής και απασχόλησης στη χώρα μας. 

- διαθέτουν αριθμό φορολογικού μητρώου (ΑΦΜ) και 
ότι το φορολογητέο ατομικό εισόδημα του έτους 2001 
δεν υπερβαίνει τα 14.674 ευρώ. 

- έχουν εκπληρώσει ή νόμιμα απαλλαγεί από τις στρα¬ 
τιωτικές τους υποχρεώσεις. 

5. Να υπάρχουν κενές θέσεις, στο πλαίσιο των προτε¬ 
ραιοτήτων του προγράμματος, ανά Υπηρεσία στην αρμο¬ 
διότητα της οποίας θα λειτουργήσει η επιχείρηση. 

6. Να έχουν αξιολογηθεί θετικά από τον ΟΑΕΔ, βάσει 
συστήματος μοριοδότησης, το οποίο θα εγκρίνει με από¬ 
φαση του το Δ.Σ. του ΟΑΕΔ. 

Μετά την υποβολή της αίτησης εκδήλωσης ενδιαφέρο¬ 
ντος ο άνεργος δύναται να κάνει έναρξη επιτηδεύματος, 
χωρίς αυτό να υποχρεώνει τον ΟΑΕΔ για την επιχορήγη¬ 
σή του. Η επιχορήγηση θα δοθεί στην περίπτωση που θα 
αξιολογηθεί θετικά. 

4. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΕΝΤΑΞΗΣ 

1. Η αίτηση ένταξης που θα υποβάλλει ο ενδιαφερόμε¬ 
νος μετά την θετική αξιολόγηση θα πρέπει να συνοδεύε¬ 
ται από τα κατωτέρω δικαιολογητικά: 

• Βεβαίωση έναρξης της δραστηριότητας της επιχεί¬ 
ρησης από τη ΔΟΥ. 

• Εξοφλημένα τιμολόγια ή αποδείξεις αγοράς περασμένα 
στα επίσημα θεωρημένα από την αρμόδια ΔΟΥ βιβλία της 
επιχείρησης τους, αξίας τουλάχιστον ίσης με το 50% του πο¬ 
σού της επιχορήγησης (εμπορεύματα, εξοπλισμοί,πρώτες 
ύλες κ.λ.π). Δεν λογίζονται τα έξοδα ενοικίων. Για τις περι¬ 
πτώσεις των υποψηφίων που συμμετέχουν στη δημιουργία 
νέων Εταιριών και Συνεταιρισμών, τα εξοφλημένα τιμολόγια 
ή οι αποδείξεις αγοράς υπολογίζονται κατά το τμήμα εκείνο 
το οποίο αντιστοιχεί στη συμμετοχή έκαστου των υποψη¬ 
φίων στο κεφάλαιο της Εταιρείας ή του Συνεταιρισμού. 

• Καταστατικό σύστασης της Εταιρείας ή του Συνεται¬ 
ρισμού εφόσον πρόκειται για Εταιρεία ή Συνεταιρισμό 
στον οποίο συμμετέχει ο ενδιαφερόμενος. 

• Μισθωτήριο 

• Έγγραφη θετική αξιολόγηση της Υπηρεσίας για δυ¬ 
νατότητα ένταξης στο πρόγραμμα. 

2. Απαραίτητες προϋποθέσεις για την ένταξη των υπο¬ 
ψηφίων στο πρόγραμμα είναι: 

• να διαθέτουν οι ίδιοι ή ένας τουλάχιστον από τους 
απασχολουμένους στην επιχείρησή τους, νόμιμα πιστο¬ 
ποιητικά για την άσκηση του επαγγέλματος τους, όπου 
αυτά απαιτούνται. 

• να απασχολούνται στην επιχείρησή τους και να είναι 
ασφαλισμένοι κατά κύριο λόγο στον Ασφαλιστικό Φορέα 
που υπάγεται η επιχείρηση. 

• η επιχείρηση να λειτουργεί σε χώρο ανεξάρτητο και 
κατάλληλα διαμορφωμένο (εκτός του χώρου της κατοι¬ 
κίας του), κατά τρόπο ώστε να υπηρετεί ικανοποιητικά το 
σκοπό της. 

3. Εντός μηνός από την υποβολή της «αίτησης ένταξης» 
στο πρόγραμμα, η αρμόδια Υπηρεσία ελέγχει τα προσκομι- 
σθέντα δικαιολογητικά και προβαίνει σε επιτόπιο έλεγχο στην 
έδρα της επιχείρησης που έχει δηλώσει ο ενδιαφερόμενος. 

4. Σε περίπτωση που συντρέχουν οι προϋποθέσεις 
ένταξης και η έκθεση του επιτόπιου ελέγχου είναι θετική, 
ενημερώνεται για την ένταξη του στο πρόγραμμα και κα¬ 
λείται να προσέλθει στην Υπηρεσία, μέσα σε 20 ημερολο¬ 
γιακές ημέρες από την ημερομηνία γνωστοποίησης του 


για ένταξη και να προσκομίσει α) βεβαίωση φορολογικής 
& ασφαλιστικής ενημερότητας όταν απαιτείται, β) τιμολό¬ 
γιο που εκδίδεται σύμφωνα με το άρθρ. 12 παρ. 3 Προε¬ 
δρικού Διατάγματος 186/92 ΚΒΣ και γ) αριθμό Λογαρια¬ 
σμού Καταστήματος Εθνικής Τράπεζας, προκειμένου να 
του χορηγηθεί η προκαταβολή. 

5. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε νέο - νέα ελεύθερο 
επαγγελματία που υπάγεται στο πρόγραμμα καθορίζεται 
στα 7.400 ευρώ από τα οποία ποσό ύψους 3.000 ευρώ κα¬ 
ταβάλλεται με την έκδοση της εγκριτικής απόφασης και 
τα υπόλοιπα 4.400 ευρώ σε δύο (2) ισόποσες εξαμηνιαίες 
δόσεις των 2.200 ευρώ η κάθε μία, καταβαλλόμενη στο τέ¬ 
λος κάθε εξαμήνου απάτην υπαγωγή του και αφού θαέχει 
πραγματοποιηθεί τουλάχιστον ένας επιτόπιος έλεγχος 
κατά το ενδιάμεσο χρονικό διάστημα. 

Η διάρκεια της επιχορήγησης για κάθε νέο ελεύθερο 
επαγγελματία που εντάσσεται στο πρόγραμμα ορίζεται 
σε 12μήνες, από την ημερομηνία έκδοσης της σχετικής 
εγκριτικής απόφασης. 

6. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το 12μηνο διάστημα της επιχορήγησης ο νέος 
ελεύθερος επαγγελματίας δεσμεύεται για τα εξής: 

1. Με τη λήξη του κάθε 6μήνου, από την υπαγωγή του 
στο πρόγραμμα και μέσα σε προθεσμία 60 ημερολογια¬ 
κών ημερών, υποχρεούται να προσκομίσει: 

- Αίτηση στην οποία θα δηλώνει ότι η επιχείρηση του λει¬ 
τουργεί κανονικά και ότι το σύνολο των εσόδων και των 
εξόδων του προαναφερθέντος χρονικού διαστήματος εί¬ 
ναι τουλάχιστον ίσο με το ήμισυ του ποσού της δόσης που 
πρόκειται να εισπράξει (δηλ. 1.100 ευρώ), όπως αυτά εμ¬ 
φανίζονται στα βιβλία εσόδων και εξόδων του. 

- Βεβαίωση φορολογικής & ασφαλιστικής ενημερότη¬ 
τας όταν απαιτείται, τιμολόγιο και επικυρωμένα φωτοα¬ 
ντίγραφα του βιβλίου εσόδων - εξόδων του προηγούμε¬ 
νου εξαμήνου ή βεβαίωση καταβολής Φ.Π.Α στη Δ.Ο.Υ. 

2. Ο ενταγμένος στο πρόγραμμα υποχρεούται να ενη¬ 
μερώνει την Υπηρεσία εγκαίρως και γραπτώς για οποια¬ 
δήποτε αλλαγή στα στοιχεία που έχει δηλώσει με την 
πρώτη αίτηση για ένταξή του. 

3. Η επιχείρηση δεν πρέπει να διακόψει τη λειτουργία της 
στο 12μηνο διάστημα της επιχορήγησης, άλλως διακόπτε¬ 
ται η επιχορήγηση με επιστροφή του καταβληθέντοςποσού. 

7. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων ή 
προϋποθέσεων, μετά από οποιαδήποτε πληρωμή ποσού της 
επιχορήγησης στον Ν. Ε.Ε, θα εφαρμόζονται οι διατάξεις των 
παρ. 7 και 8του άρθρου 29του Ν. 1262/82, όπως συμπληρώ¬ 
θηκε από τα άρθρα 6 και 7 του Ν. 1836/89 και η επιχορήγηση 
θα διακόπτεται με επιστροφή του αναλογούντος ποσού. 

Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης που έχει λάβει από τον ΟΑΕΔ και 
την επιστροφή του αναλογούντος ποσού που αντιστοιχεί 
στο υπόλοιπο χρονικό διάστημα του συνολικού χρόνου 
απασχόλησης με καταβολή εφάπαξ εντός 15 ημερών από 
την κοινοποίηση της απόφασης στον ενδιαφερόμενο. 

Εφόσον δεν επιστραφεί εμπρόθεσμα το αναλογούν πο¬ 
σό που αναζητείται, συντάσσεται μετά από απόφαση του 
Δ.Στου Οργανισμού, Πράξη Βεβαίωσης Οφειλής και απο- 
στέλλεται στην αρμόδια Δ.Ο.Υ για βεβαίωση και είσπρα¬ 
ξη του. 

Σε περίπτωση, φυλάκισης ή θανάτου, η επιχορήγηση θα 
διακόπτεται χωρίς άλλες επιπτώσεις για τον επαγγελμα- 
τία από την ημερομηνία που εμφανίσθηκε το πρόβλημα. 

8. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει στο πρόγραμμα νέων 
ελεύθερων επαγγελματιών (ΝΕΕ) θα επιλύεται με απόφα¬ 
ση Ειδικής Επιτροπής. Η Ειδική Επιτροπή, έργο της οποί¬ 
ας θα αποτελέσει η εξέταση ενστάσεων, συγκροτείται με 
απόφαση του Υπουργού Εργασίας και Κοινωνικών Ασφα¬ 
λίσεων και απαρτίζεται από: 

1. έναν εκπρόσωπο του Υπουργείου Εργασίας και Κοι¬ 
νωνικών Ασφαλίσεων 

2. δύο εκπροσώπους του ΟΑΕΔ που υποδεικνύονται 
από το Διοικητή 

3. έναν εκπρόσωπο που υποδεικνύεται από τη ΓΣΕΕ 

4. έναν εκπρόσωπο που υποδεικνύεται από κοινού από 
τις εργοδοτικές οργανώσεις (ΣΕΒ, ΓΣΕΒΕΕ, Ε.Σ.Ε.Ε.). Σε 
περίπτωση ασυμφωνίας των εργοδοτικών οργανώσεων 
υποβάλλουν και οι τρεις πρόταση και ορίζεται από τον 
Υπουργό Εργασίας και Κοινωνικών Ασφαλίσεων ένας εκ 
των προτεινομένων. Η ένσταση θα υποβάλλεται στη Διοί¬ 
κηση του ΟΑΕΔ μέσω της υπηρεσίας, στην οποία έχει κα¬ 
τατεθεί η αίτηση του για ένταξη στο πρόγραμμα, μέσα σε 
(30) ημέρες από την κοινοποίηση της απόρριψης του αιτή¬ 
ματος από την υπηρεσία ή της απορριπτικής απόφασης. 

9. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ - ΔΙΑΔΙΚΑΣΙΑ - 
ΚΑΛΥΨΗ ΘΕΣΕΩΝ 

Η προθεσμία υποβολής των «αιτήσεων εκδήλωσης εν¬ 
διαφέροντος» των υποψηφίων καθορίζεται από σχετική 
προκήρυξη του ΟΑΕΔ. Με τη λήξη και αφού ελεγχθούντα 
δικαιολογητικά των υποψηφίων, ακολουθεί η μοριοδότη- 
σης τους, βάσει της οποίας προκύπτει πίνακας δικαιού¬ 
χων για δέσμευση των θέσεων του προγράμματος. 

Οι αναφερόμενοι ως δικαιούχοι στον πίνακα δέσμευσης 
των θέσεων, ενημερώνονται με συστημένη επιστολή ότι 
υποχρεούνται εντός τακτής προθεσμίας να προσέλθουν 
στην Υπηρεσία και να ζητήσουν την χορήγηση της έγγρα¬ 
φης θετικής αξιολόγησης για δυνατότητα ένταξής τους 
στο πρόγραμμα. Αποκλείονται από το πρόγραμμα όσοι εκ 
των δικαιούχων δεν προσέλθουν εντός της τασσόμενης 
προθεσμίας. Ως «δέσμευση θέσης» νοείται η έγγραφη θε¬ 
τική αξιολόγηση της Υπηρεσίας προς τους υποψηφίους, 
για δυνατότητα ένταξής τους στο πρόγραμμα. 

• Οι θέσεις που θα μείνουν κενές ύστερα από την έκδο¬ 
ση των εγκριτικών αποφάσεων των ενταχθέντων στο πρό¬ 
γραμμα, μπορούν να καλυφθούν από επιλαχόντες, σύμ¬ 
φωνα με τον πίνακα μοριοδότησης.Σε περίπτωση μη κά¬ 
λυψης των κενών θέσεων από επιλαχόντες υπάρχει η 
δυνατότητα ανακατανομής των θέσεων, ύστερα από από¬ 
φαση του Δ.Σ του ΟΑΕΔ. 

• Το Δ.Σ. του ΟΑΕΔ δύναται με ειδικά αιτιολογημένη 
απόφασή του να παρατείνει το πρόγραμμα είτε στο σύνο¬ 
λό του, είτε σε μεμονωμένες Τοπικές Υπηρεσίες. 

10. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑΤΟΣ 

1. Η αρμόδια Υπηρεσία ΟΑΕΔ υποχρεούται μετά από 
επιτόπιο έλεγχο, που γίνεται σύμφωνα με την αρ. 2/ 
34255/0022/6.6.2001 Κοινή Υπουργική Απόφαση, να συ¬ 
ντάσσει έκθεση στην οποία θα καταγράφεται με λεπτομέ¬ 
ρεια αν τηρούνται οι όροι της ένταξης. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για: 

- Την πιστή τήρηση των Εθνικών και Κοινοτικών Κανό¬ 
νων στα πλαίσια των οποίων λειτουργεί το πρόγραμμα. 


- Την πρόληψη ή την εξακρίβωση τυχόν παραβάσεων 
καθώς και την επιβολή κυρώσεων. 

2. Οι ελεγχόμενοι Ν.Ε.Ε υποχρεούνται: 

- Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

- Νατηρούντα αποδεικτικά στοιχεία και έγγραφα που ανα- 
φέρονται στην παρούσα Υπουργική Απόφαση για τουλάχι¬ 
στον 3 χρόνια από την αποπληρωμή του προγράμματος. 

3. Για την ομαλή πορεία των προγραμμάτων και την επί¬ 
τευξη των στόχωντους, θαπαρακολουθούνται κάθε μήνα: 

- οι δεσμευθείσες θέσεις. 

- οι καλυφθείσες θέσεις, οι οποίες προκύπτουν μετά την 
έκδοση των εγκριτικών αποφάσεων. 

- Η καταβολή των επιχορηγήσεων κ.λ.π. 

11. ΕΛΕΓΚΤΙΚΑ ΟΡΓΑΝΑ 

• Α) Ελέγχους διενεργούν οι υπάλληλοιτου ΟΑΕΔ σύμ¬ 
φωνα με τα οριζόμενα στην Κοινή Υπουργική Απόφαση 
2/34255/0022/6.6.2001. 

• Β) Ελεγκτικά Όργανα που αναφέρονται ,κατ εφαρμο¬ 
γή του Ν. 2860/14.11.2000, στο Ε.Π. «Απασχόληση και 
Επαγγελματική Κατάρτιση». 

• Γ) Αρμόδιους υπαλλήλους της Ειδικής Υπηρεσίας 
Διαχείρισης Επιχειρησιακού Προγράμματος «Απασχόλη¬ 
ση και Επαγγελματική Κατάρτιση» σύμφωνα με την 8267/ 
14.12.2000 Κοινή Υπουργική Απόφαση. 

12. ΕΞΕΙΔΙΚΕΥΣΗ ΕΦΑΡΜΟΓΗΣΤΟΥΠΡΟΓΡΑΜΜΑΤΟΣ 

Ο ΟΑΕΔ υποχρεούται να εκδώσει εγκύκλιο στην οποία θα 

εξειδικεύεται ο τρόπος εφαρμογής της παρούσας απόφασης. 

Η προαναφερόμενη εγκύκλιος θα τύχει ευρείας δημο¬ 
σιότητας. 

13. ΚΑΛΥΨΗ ΔΑΠΑΝΗΣ 

Για το πρόγραμμα Ν.Ε.Ε έχει προβλεφθεί πίστωση 
74.000.000 ευρώ σε βάρος του προϋπολογισμού του 
ΟΑΕΔ, αναλυτικά κατά έτος ως εξής: 

Για το έτος 2003 52.000.000 ευρώ 

Γ ια το έτος 2004 22.000.000 ευρώ 

Η σχετική δαπάνη θα καλυφθεί από το ΠΔΕ του Υπουρ¬ 
γείου Εργασίας και Κοινών. Ασφαλίσεων, ΣΑΕ 034/3, έρ¬ 
γο 2002 ΣΕ03430504 «Πρόγραμμα Επιχορήγησης Νέων 
Ελευθέρων Επαγγελματιών έτους 2003 (ΟΑΕΔ)». 

Για την ανωτέρω δαπάνη θα υπολογισθεί πίστωση στον 
υπό κατάρτιση προϋπολογισμό του ΟΑΕΔ έτους 2003 με 
τα στοιχεία ΚΑΕ 2493 Η και του φορέα 250. 

Όλες οι προαναφερόμενες δαπάνες προβλέπεται να 
συγχρηματοδοτηθούν από την Ευρωπαϊκή Ένωση, στα 
πλαίσια του Ε.Π. «Απασχόληση και Επαγγελματική Κα¬ 
τάρτιση» του Γ' Κοινοτικού Πλαισίου Στήριξης για την Ελ¬ 
λάδα, με τα ποσοστά συγχρηματοδότησης που ισχύουν 
για τα Διαρθρωτικά Ταμεία. 

Οι χρηματορροές του προγράμματος γίνονται σύμφω¬ 
να με τη διαδικασία που περιγράφεται, βάσει του Ν. 2860/ 
14.11.2000, στο Ε.Π. «Απασχόληση και Επαγγελματική 
Κατάρτιση». 

14. ΙΣΧΥΣ ΤΗΣ ΑΠΟΦΑΣΗΣ 

Η παρούσα Υπουργική Απόφαση ισχύει από τη δημοσί¬ 
ευσή της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2002 

οι ΥΠΟΥΡΓΟΙ 

ΕΡΓΑΣΙΑΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΔΗΜ. ΡΕΠΠΑΣ 




20958 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 32009 (3) 

Επιχορήγηση ξενοδοχειακών επιχ/σεων για τη 
διατήρηση θέσεων εργασίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85 «Κυ¬ 
βέρνηση και Κυβερνητικά Όργανα (ΦΕΚ 137/Α'). 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τις διατάξειςτου Ν.Δ. 212/69 «Περίοργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξεις της παρ. 2α του άρθρου 1 του Ν. 2469/ 
97 «Περιορισμός και βελτίωση της αποτελεσματικότητας 
των κρατικών δαπανών». (Α' 38). 

5. Τις διατάξειςτου άρθρου 8 του Ν. 1545/85 «Εθνικό Σύ¬ 
στημα Προστασίας από την ανεργία και άλλες διατάξεις». 

6. Την 31672/4.11.2002 απόφαση του Υπουργού Εργα¬ 
σίας και Κοινωνικών Ασφαλίσεων «Όροι και προϋποθέ¬ 
σεις για τη διατήρηση θέσεων εργασίας σε Ξενοδοχεια¬ 
κές επιχ/σεις». 

7. Την 3337/19.11.2002 απόφαση του Δ.Σ. του ΟΑΕΔ 
(αριθμ. συνεδρ, 49/19.11.2002) που μας υποβλήθηκε με 
το Β 126019/25.11.2002 έγγραφό του. 

8. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται δαπάνη σε βά¬ 
ρος του Προγράμματος Δημοσίων Επενδύσεων και ως εκ 
τούτου δεν εμπίπτει στις διατάξεις της παρ. 3 του άρθρου 
22 του Ν. 2362/95, αποφασίζουμε: 

Εγκρίνου με την επιχορήγηση της Ξενοδοχειακής επιχ/σης 
με την επωνυμία «ΕΛΙΝΤΟΥΡ ΕΛΛΗΝΙΚΑΙ ΕΠΕΝΔΥΣΕΙΣ 
ΤΟΥΡ. ΣΥΓΚΡ/ΤΩΝ Α.Ε» για το ξενοδοχείο «ΡΟδΕΙϋΟΝ 
ΒΕδΟΒΤ», με το ποσό των δεκαοκτώ χιλιάδων πεντακοσίων 
είκοσι εννέα (18.529) ευρώ για τη διατήρηση (19) εργαζομέ¬ 
νων στις θέσεις εργασίαςτους από 1.11.2001 έως 28.2.2002. 

Η συνολική δαπάνη των δεκαοκτώ χιλιάδων πεντακο¬ 
σίων είκοσι εννέα (18.529) ευρώ θα βαρύνει εξ’ ολοκλή¬ 
ρου τον προϋπολογισμό του ΟΑΕΔ έτους 2002, με αριθ¬ 
μό λογαριασμού 2493Γ (κωδ. Λογιστηρίου 95406582) για 
τον οποίο έχει προβλεφθεί ποσό ύψους 769.000,04 «για 
ολόκληρο το έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2002 

Ο ΥΠΟΥΡΓΟΣ 

ΔΗΜ. ΡΕΠΠΑΣ 

-Φ- 

Αριθ. 5180 (4) 

Αποδοχή παραίτησης μέλους της Ομάδας Διοίκησης του 
Οργανωτικού Σχήματος για την υλοποίηση της ορθής 
διεξαγωγής του έργου «Επιτάχυνση Απονομής Συντά¬ 
ξεων» ΓΕΩΡΓΙΑΔΗ ΠΑΝΑΓΙΩΤΗ και τοποθέτηση του 
ΚΑΤΣΙΚΑ ΣΩΚΡΑΤΗ. 

Ο ΔΙΟΙΚΗΤΗΣ ΤΟΥ ΙΚΑ 

Έχοντας υπόψη: 

1. Τις διατάξειςτου άρθρ. 19του Ν. 2470/97 «Αναμόρ¬ 


φωση μισθολογίου του προσωπικού της Δημόσιας Διοί¬ 
κησης και άλλες συναφείς διατάξεις». 

2. Τις διατάξειςτου άρθρ. 8του Ν. 2042/92 (75/Α) «Αύ¬ 
ξηση των συντάξεων και άλλες ασφαλιστικές διατά¬ 
ξεις». 

3. Τη Γ5/180/19.2.2002 (ΦΕΚ 195/Β) απόφαση του 
Υπουργού Εργασίας και Κοινωνικών Ασφαλίσεων περί 
σύστασης - συγκρότησης οργανωτικού σχήματος για τη 
διοίκηση, υλοποίηση και παρακολούθηση της ορθής διε¬ 
ξαγωγής του Έργου Επιτάχυνσης Απονομής Συντάξε¬ 
ων. 

4. Την αντικατάσταση μέλους και συμπλήρωσης της 
κενής υφιστάμενης θέσης του οργανωτικού σχήματος, 
προκειμένου αυτό να λειτουργεί ομαλά και απρόσκο¬ 
πτα. 

5. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού. 

6. Την 845/4.12.2002 αίτηση αποχώρησης, αποφασί¬ 
ζουμε: 

α) Αποδεχόμαστε την παραίτηση του μέλους της Ομά¬ 
δας Διοίκησης του Οργανωτικού Σχήματος για την υλο¬ 
ποίηση της ορθής διεξαγωγής του έργου «Επιτάχυνση 
Απονομής Συντάξεων» ΓΕΩΡΓΙΑΔΗ ΠΑΝΑΓΙΩΤΗ, Ανα¬ 
πληρωτή Καθηγητή του Τμήματος Πληροφορικής και 
Επικοινωνιών του Πανεπιστημίου Αθηνών, ο οποίος 
αποχώρησε την 29.11.2002 λόγω της τοποθέτησης του 
στην θέση του Γενικού Γραμματέα Δημόσιας Διοίκη¬ 
σης. 

β) Τοποθετούμε στη θέση του αποχωρήσαντος μέλους 
τον ΚΑΤΣΙΚΑ ΣΩΚΡΑΤΗ, Καθηγητή του Τμήματος Μηχαν. 
Πληροφοριακών και Επικοινωνιακών Συστημάτων του 
Πανεπιστημίου Αιγαίου. 

Κατά τα λοιπά παραμένει εν ισχύ η Γ5/180/19.2.2002, 
ΦΕΚ 195/Β) απόφαση του Υπουργείου Εργασίας και Κοι¬ 
νωνικών Ασφαλίσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2002 

Ο Διοικητής 
ΜΙΛΤ. ΝΕΚΤΑΡΙΟΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 1557/12.12.2002 (τ. Β') που δημοσιεύθηκε η 
Υ7α/Γ.Π. οικ. 121540 απόφαση του Υφυπουργού Υγείας 
και Πρόνοιας και αφορά Αναγνώριση Νοσοκομειακών 
Μονάδων ως κατάλληλων για άσκηση των γιατρών στη 
σελ. 20475 α' στήλη επιφέρονται οι πιο κάτω διορθώσεις: 

α) Διορθώνεται ο αριθμός της απόφασης από το λαν¬ 
θασμένο « Αριθ. Υ7α/Γ.Π. οικ. 21540....» στο ορθό 
«Αριθ. Υ7α/Γ.Π. οικ. 121540....» και β) στον 13ο στίχο 
από το τέλος προ της υπογραφής προστίθεται το εκ 
παραδρομής παραληφθέν και έτσι από το λανθασμένο 

«.1 χρόνο Βιοχημεία, 6 μήνες Αιματολογία.» 

στο ορθό «.1 χρόνο Βιοχημεία, 6 μήνες Ανοσολογία 

και 6 μήνες Αιματολογία.». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








